CELEX: 32011R1071
Language: mt
Date: 2011-10-20 00:00:00
Title: Regolament tal-Kunsill (UE) Nru 1071/2011 tal- 20 ta’ Ottubru 2011 li jħassar ir-Regolament (KEE) Nru 3448/80 dwar l-implimentazzjoni tal-Artikolu 43 tal-Att tal-Adeżjoni tal-1979, dwar is-sistema tal-kummerċ applikabbli għall-merkanzija koperta bir-Regolamenti (KEE) Nru 3033/80 u (KEE) Nru 3035/80

31.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 284/1
            
         REGOLAMENT TAL-KUNSILL (UE) Nru 1071/2011
   tal-20 ta’ Ottubru 2011
   li jħassar ir-Regolament (KEE) Nru 3448/80 dwar l-implimentazzjoni tal-Artikolu 43 tal-Att tal-Adeżjoni tal-1979, dwar is-sistema tal-kummerċ applikabbli għall-merkanzija koperta bir-Regolamenti (KEE) Nru 3033/80 u (KEE) Nru 3035/80
   IL-KUNSILL TAL-UNJONI EWROPEA,
   Wara li kkunsidra l-Att tal-Adeżjoni tal-1979, u partikolarment l-Artikolu 43 tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               It-titjib tat-trasparenza tal-liġi tal-Unjoni huwa element essenzjali tal-istrateġija għat-tfassil aħjar tal-liġijiet li l-istituzzjonijiet tal-Unjoni qed jimplimentaw. F’dak il-kuntest huwa xieraq li dawk l-atti li ma għadx għandhom effett reali jitneħħew mil-leġislazzjoni li hija fis-seħħ.
            
         
               (2)
            
            
               Ir-Regolament tal-Kunsill (KEE) Nru 3448/80 (1) kien jipprevedi miżuri tranżitorji għall-kummerċ f’Merkanzija tat-tip li mhix fl-Anness I bejn il-KE u l-Greċja bejn l-1 ta’ Novembru 1981 u l-31 ta’ Lulju 1982. Ladarba l-Greċja issa hija Membru sħiħ, dak ir-Regolament sar obsolet, u għandu konsegwentament jiġi rtirat mill-aquis tal-Unjoni fis-seħħ.
            
         
               (3)
            
            
               Għal raġunijiet ta’ ċertezza u ċarezza legali, ir-Regolament (KE) Nru 3448/80 għandu jitħassar,
            
         ADOTTA DAN IR-REGOLAMENT:
   Artikolu 1
   1.   Ir-Regolament (KEE) Nru 3448/80 huwa b’dan imħassar.
   2.   It-tħassir tar-Regolament imsemmi fil-paragrafu 1 għandha tkun mingħajr preġudizzju għal:
   
               (a)
            
            
               iż-żamma fis-seħħ ta’ atti tal-Unjoni adottati abbażi tar-Regolament imsemmi fil-paragrafu 1, u
            
         
               (b)
            
            
               il-kontinwazzjoni tal-validità tal-emendi magħmula mir-Regolament imsemmi fil-paragrafu 1 lil atti oħrajn tal-liġi tal-Unjoni li mhumiex revokati minn dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, l-20 ta' Ottubru 2011.
      
         
            Għall-Kunsill
         
         
            Il-President
         
         M. SAWICKI
      
   
   
      (1)  ĠU L 359, 31.12.1980, p. 18. Edizzjoni Speċjali bil-Malti: Kap 3, Vol 04, p. 250.